יחסי האיטי–מקסיקו

יחסי האיטי–מקסיקו הם היחסים הדו-צדדיים בין האיטי למקסיקו. שתי המדינות חברות באיגוד המדינות הקריביות, קהילת אמריקה הלטינית והמדינות הקריביות, ארגון מדינות אמריקה והאומות המאוחדות.

שתי המדינות חתמו על כמה הסכמים דיפלומטיים ובהם הסכם הדדי להנפקת ויזה ללא תשלום (1942) והסכם על שיתוף פעולה טכנולוגי ומדעי.

סך הסחר בין שתי המדינות הסתכם ב-100 מיליון דולר בשנת 2018.Mexican Ministry of the Economy: Haiti (in Spanish)México y Haití buscarán ampliar comercio e inversiones (in Spanish) הייצוא העיקרי של האיטי למקסיקו כולל טקסטיל וביגוד. הייצוא העיקרי של מקסיקו להאיטי כולל חיטה, טקסטיל ומצברים חשמליים.

 היסטוריה 
האיטי הייתה המדינה הראשונה באמריקה הלטינית שקיבלה עצמאות מצרפת ב-1804. בשנת 1816 נסע הגנרל המקסיקני מרטין חאבייר מינה אי לארה להאיטי כדי להשיג תמיכה מקומית בעצמאותה של מקסיקו מספרד.Antecedentes Historicos (in Spanish) היחסים הקונסולריים בין האיטי ומקסיקו החלו ב-1882, והיחסים הדיפלומטיים הרשמיים החלו ב-1929.Bilateral relations between Mexico and Haiti (in Spanish) ב-1934 נפתחה נציגות דיפלומטית מקסיקנית בפורט-או-פרנס ובשנת 1943 הנציגות הפכה לשגרירות. באותה השנה האיטי פתחה שגרירות במקסיקו סיטי.

בשנים 1957–1986, נשלטה האיטי על ידי הנשיא פרנסואה דובליה ועל ידי בנו, ז'אן קלוד דובליה. במהלך תקופה זו, כמה פוליטיקאים, סטודנטים ופעילים מהאיטי חיפשו מקלט בשגרירות המקסיקנית.Obituary: Gérard Pierre-Charles בפברואר 1991 עלה לשלטון הנשיא ז'אן-ברטראן אריסטיד, שהופל בהפיכה בספטמבר באותה השנה. באותו החודש, ראש ממשלתו של אריסטיד, רנה פרבאל ברח למקסיקו. בהמשך פרבאל יכהן כנשיא האיטי בשנים 1996–2001 ושוב ב-2006–2011.History of diplomatic relations between Mexico and Haiti (in Spanish)

בינואר 2010 הכתה בהאיטי רעידת האדמה בהאיטי משמעותית. מקסיקו שלחה יותר מ-1,300 עובדים רפואיים, ביחד עם 15,000 טונות של סיוע הומניטרי ויותר מ-51 אלף אוהלים. חיילים מקסיקנים השתתפו גם בחיפושים אחר ניצולים. מאז 2010, ממשלת מקסיקו העניקה למעלה מ-8 מיליון דולר בסיוע כספי לממשלת האיטי ולתושביה.Mexican Agency for International Development (in Spanish) 

בשנת 2012, הנשיא פליפה קלדרון הפך לראש המדינה המקסיקני הראשון שמבקר בהאיטי. בזמן שהותו בהאיטי, הנשיא קלדרון נפגש עם נשיא האיטי מישל מרטלי. בשנת 2016, כ-5,000 אזרחי האיטי ששהו במקסיקו סורבו להיכנס לארצות הברית. זאת לאחר שנשיא ארצות הברית ברק אובמה החליט שלא לאפשר לתושבי האיטי להיכנס למדינה על רקע הומניטרי. רבים ממנהגרים אלו נשארו במקסיקו, בעיקר בערי הגבול מקסיקלי וטיחואנה.Haitians Denied Entry Into The U.S. May Have To Start New Lives In Mexico

מקסיקו מעניקה מלגות ל-300 סטודנטים מהאיטי הלומדים באוניברסיטאות מקסיקניות.

בנובמבר 2021 האיטי פתחה קונסוליה בעיר טפצ'ולה שבמדינת צ'יאפס אשר בדרום מקסיקו. זאת על מנת לטפל בגל המהגרים מהאיטי למקסיקו.Inaugura Gobierno de México Consulado de Haití en Tapachula, Chiapas (in Spanish)On Mexico's southern border, the latest migration surge is Haitian

 ביקורי בכירים 
ביקורים נשיאותיים מהאיטי למקסיקו
 הנשיא ז'אן-ברטראן אריסטיד (2004)
 הנשיא רנה פרבאל (2010)
 הנשיא מישל מרטלי (2014, 2015)
 הנשיא ז'ובנל מואיז (2017)

ביקורים נשיאותיים ממקסיקו בהאיטי
 הנשיא פליפה קלדרון (2012)
 הנשיא אנריקה פניה נייטו (2013)

 נציגויות דיפלומטיות 
 האיטי מחזיקה במקסיקו שגרירות במקסיקו סיטי וקונסוליה בטפצ'ולה.
 מקסיקו מחזיקה בהאיטי שגרירות בפורט-או-פרנס.Embassy of Mexico in Port-au-Prince (in French and Spanish)

 הערות שוליים 

קטגוריה:ערכים ללא קטגוריות פיזיות - יחסי חוץ